فرماج

لفرماج هو ماكلة معروفة كتدّار من الحليب. كاين اللي كيدير الفرماج من حليب المعز، ولا من حليب الغنم، ولا من حليب البقرة، ولا من شي نوع ديال الحليب ديال الحيوانات اللي كترضَع. الحليب اللي كيتستعمل يقدر يكون مبستَّر ولا لا، ويقدر يكون مقشوط ولا فيه الدسم كامل. حتى هو يقدر يكون حامض ولا حلو. الاصل ديال الكلمة. الفرماج: هو اي حاجة مجمدة من لحليب و كيتصنع بطريقة خاصة. تاريخ ديال الفرماج. الفرماج راه ماكلة قديمة، كيقولو باللي الجذور ديالو كترجع لما قبل التاريخ المكتوب. كيتقال بلي بدايتو كانت فطريقة نقل الحليب فمثانة ديال كرش ديال الحيوان اللي كيجتر، حيت هي اللي كانو كيستعملو باش يجيبو منها المنفحة. ما كاين حتى دليل قاطع كيبين فين بالضبط بدات صناعة الفرماج، واش فـ اوروپا، ولا فـ اسيا الوسطى، ولا فـ الشرق الاوسط، ولا حتى فـ الصحرا الكبرى. وصناعة الفرماج ولات معروفة فـ اوروپا مع بداية الميتولوجيا ليونانية لقديمة، و پلينيوس لقديم قال بلي صناعة الفرماج ولات مشروع متطور فـ وقت روما لقديمة، و ف هادك الوقت كانو الفرماجات الغالية كيجيبوهم ل روما باش يرضيو الاذواق ديال الناس الرفيعين. كل شعب عندو ثقافتو، وكل بلاد ولا حتى دوار، فيه كنوز ديال الطبيعة اللي كتشّد القلب. ودابا، كنشوفو عالم جديد ما عمرنا شفناه، كاين اختلافات و انواع ديال الفرماج اللي ما كانتش من قبل، كيديرو نكهات خيالية، وكيديرو اضافات ما كناش نحلمو بها. بحال الطاليان، فرانسا، بلجيكا، پولونيا، هولندا، نݣليز، وبلدان خرة من الغرب، مبدعين فصناعة الفرماج وكيروّجو راسهم فهاد العالم اللي ما عندوش نهاية. الناس كاملين كيعرفو المقولة المشهورة اللي تكتبَت فـ عام 1546، فالكتاب ديال الامثال ديال جون هيوود، اللي قال فيه: "القمر مصنوع من فرماج خضر". و"خضر" هنا ماشي اللون، ولكن كتعني بلي باقي جديد وما تعتقش. هاد الفكرة بقات كتدور بزاف عبر السنين، ووكالة ناسا حتى هي ستاغلاتها فـ كذبة ابريل عام 2006. كاين حتى قصة كتقول بلي الفرماج تكتاشف من 1500 عام هجري. بعض البحوث قالت بلي داك الشحمة اللي لقاوها فكرش "رجل الثلج"، المومياء اللي عمرها 5000 عام، اللي تكتاشفات فجنوب تيرول، تقدر تكون فرماج قديم بزاف، يعني ممكن تكون اقدم قطعة فرماج فـ تاريخ البشرية. المومياء تسمات "اوتزي" نسبة لجبال الالب فـ اوتزتال، ولقاوها فـ جبل جليدي كيبدا يدوب فـ عام 1991. كيعتابرو بلي عاش ما بين عام 3350 و 3100 قبل الميلاد، ولقاو داك الشحمة فكرشو مع الوجبة اللخرة اللي كلا قبل ما يموت. وكاين بحث اخر كيقول بلي اقدم قطعة فرماج تقدر ترجع لعام 1615 قبل الميلاد، بعدما لقاو فرماج الكفير وسط جثت محنطة فـ صحرا تاكلاماكان فـ الشينوا. والى كان "رجل الثلج" فعلاً كلا داك الفرماج، راه هاد الشي كيرجع تاريخ الفرماج ب1500 عام للور. الانواع ديال الفرماج. كاينين بزاف ديال الانواع ديال الفرماج، وكل بلاد عندها نوع خاص بيها كتتميز بصناعتو. ومن بين اشهر الفرماجات فالعالم كاين الفرماج الفرانساوي، حيث كاين علاينً 370 نوع مختالف. وكيقولو بلي شارل ديغول ضحك وقال: "كيفاش نقدر نحكم بلاد فيها هاد العدد كامل ديال انواع الفرماج وديال الاذواق؟ " كاين الفرماج القاصح، وكاين الفرماج اللي رطب ولّيِّن. من الانواع ديال الفرماج القاصح كاين: الشيدار، الايدام، الجودا، وهاد الانواع مشهورة بها سويسرا والبارميزان. وكاين فرماجات نص قاصحين بحال: الروكفور والݣورݣونزولا. وكاين الفرماجات اللي رطاب بزاف بحال النيڤ شاتيل. وكيعيشو فـ الفرماج كائنات حيّة دقيقة، خصوصاً فـ مرحلة الانضاج، وهما اللي كيعطيو الفرماج داك النكهة المميزة ديالو. انواع الفرماج العربي. فرماج قريش: معروف فـ بلاد الشام ومصر، وهو فرماج ما فيهش الدسم. فرماج مجدول: كيتصاوب من الحليب الطري وكيتم تجديليه بطريقة خاصة، ومشهور بيه سوريا. فرماج براميلي: كيتدار حتى هو من الحليب الطري، ومشهور فـ مصر. فرماج الحلوم: مشهور بيه قبرص وبلاد الشام. فرماج دمياطي: معروف فـ مدينة دمياط فـ مصر، وكيتميز بملوحته القوية بزاف. فرماج الراس (اللي كيتسمى حتى الرومي اولا التركي): كيتصاوب من حليب البقر ولا الجاموس، ومشهور فـ مصر والطاليان. فرماج تعزي: فهاد الفرماج، كيغليو الحليب فوق نار مهيلة لمدة طويلة، وكيخلطوه مع مادة مهمة كيتستخرجوها من صغار المعز، وكتسمى اللفح، فيها انزيم كيعون باش يترسّب الفرماج ويبقى الما بوحدو. كيديروه فـ قطعة ديال الثوب، وكيربطوه مزيان حتى ينشف، وداكشي كياخد علاينً 24 ساعة. هاد النوع مشهور به مدينة تعز فـ اليمن. النوع الاوروپي. ف اوروپا كاين مياوات وربما الاف ديال الانواع ديال الفرماج، و من بين اشهر الفرماج الاوروپي: الماكلة والطياب. كاين الشرش، وهو منتوج جانبي كيخرج من صناعة الفرماج، وكيحتوي على الما، اللاكتوز، الاليومين، معادن كيدوبو، الدهون، والپروتينات. الشرش كيتستعمل فـ بزاف ديال الحوايج، بحال العلف ديال الحيوانات، ولا فـ تحضير الحامض اللبني والجليسيرين، وكاين حتى اللي كيديرو منو فرماجات بحال البريموست. وفـ بلاد الشام وتركيا، كيديرو منو اليوغورت اولا العيران، اللي هو نوع من الفرماج، وكيتاكل يا اما سائل ولا يابس، وكيتبدل شوية من بلاصة لبلاصة.